Poznámky geografia 5.C

**Človek a lesy mierneho pásma**

**Lesy mierneho pásma**

* delia sa na listnaté, zmiešané a ihličnaté

**Podnebie:** mierne pásmo, striedanie 4 ročných období, dostatok zrážok.

**Vodstvo:** hustá riečna sieť, najviac vody na jar.

rastlinstvo: dub, buk, hrab, javor, lipa, topoľ, vŕba, smrek, jedľa, borovica, smrekovec opadavý

živočíšstvo: jeleň, srna, líška, vlk, divá sviňa, medveď, vtáky, hmyz, na severe tajgy žijú napr. los, soboľ

**Človek a lesy mierneho pásma**

- listnaté lesy ľudia svojou činnosťou zmenili najviac

- tieto oblasti patria k najhustejšie zaľudneným oblastiam sveta

- so zaľudňovaním súvisí odlesnenie veľkých častí

- v týchto oblastiach vznikli veľkomestá, hustá sieť ciest, železníc, rozvinutý priemysel a poľnohospodárstvo

**Človek a tundry**

**Tundry**

* tundry sú bezlesé krajiny v studenom podnebnom pásme (prevažne na pobreží Severného ľadového oceána)
* v tundre je pôda dlhodobo zamrznutá
* podnebie je v týchto častiach Zeme chladné, s dlhými a studenými zimami, krátkymi a tiež studenými letami a nedostatkom zrážok

rastlinstvo je veľmi chudobné: machy, lišajníky, trávy, kroviny, zakrpatené vŕby a brezy

živočíšstvo: soby, pižmone, polárne líšky, zajace

**Človek a tundry**

- osídlenie v tundre je veľmi riedke, ľudia sa tam zaoberajú hlavne lovom zveri a pasením sobov

- žijú tu napr. Eskimáci, ktorí si budujú príbytky zo snehu, tzv. iglu

- v polárnych oblastiach, čiže na Antarktíde a na ostrovoch v Severnom ľadovom oceáne, sú výskumné stanice, kde sa vedci venujú skúmaniu prírody

**Po naučení sa učiva, odpovedajte písomne do zošita na otázky:**

1. Ako rozdeľujeme lesy mierneho pásma?
2. Aké je podnebie v miernom pásme?
3. Vymenujte aspoň 3 živočíchy žijúce v lesoch mierneho pásma.
4. Ako sa zmenili lesy mierneho pásma činnosťou človeka?
5. Aké je podnebie v tundrách?
6. Aké je osídlenie v tundre?
7. Ako sa nazývajú ľudia žijúci v tundre?
8. V ktorých oblastiach v tundre sa nachádzajú výskumné stanice?